La concessió de subvencions en espècie, en règim de concurrència no competitiva, per a la contractació d'espectacles professionals inclosos en el catàleg d'espectacles Programa.cat per a l'any 2019 es regeix per:
D'acord amb la convocatòria de concessió de subvencions en espècie, en règim de concurrència no competitiva, per a la contractació d'espectacles professionals inclosos en el catàleg d'espectacles Programa.cat per a l'any 2020, el període per presentar la sol·licitud de subvenció va de l'11 de febrer al 30 d'octubre de 2020
La sol·licitud s'haurà de presentar abans de l'inici de la primera activitat programada amb suport de Programa.cat 2020 i dins els períodes de presentació de sol·licituds de la convocatòria de subvencions.
Únicament si l'activitat ha tingut lloc abans o dins els primers 30 dies naturals del termini de presentació de sol·licituds de la convocatòria, es pot tramitar la sol·licitud única a posteriori de la realització de l'espectacle.
Així doncs, en cas que la primera activitat tingui lloc entre l'1 de gener i l'11 de març de 2020 (inclosos), la sol·licitud es podrà tramitar a posteriori de la seva realització i sempre abans de l'11 de març de 2020.
A partir del 12 de març de 2020, totes les sol·licituds hauran de presentar-se en data anterior a la realització del primer espectacle programat amb suport de Programa.cat 2020 en el municipi corresponent.
Cada municipi presentarà la sol·licitud mitjançant un formulari únic i normalitzat per a tot l'any 2020.
Aquesta sol·licitud serà genèrica, és a dir, no caldrà especificar activitats ni import.
· Ens públics vinculats o dependents, inclosos els consorcis, les fundacions i les societats mercantils amb capital social íntegrament o majoritàriament de les entitats esmentades.
La dotació màxima de la convocatòria és de 2.170.000,00 euros que es financen amb càrrec a la partida pressupostària 7495D/4600001 del pressupost prorrogat de l'OSIC per a l'exercici 2020.
· La convocatòria que properament es publicarà és de subvencions en espècie.
No hi ha pagament directe a l'ajuntament o ens públic vinculat o dependent, sinó contractació a les companyies per l'import subvencionat a l'ajuntament o ens públic vinculat o dependent.
· S'haurà de presentar obligatòriament la sol·licitud de subvenció per l' Extranet de les Administracions Catalanes (EACAT ).
A través del portal Tràmits del Departament de Cultura es pot accedir tant a EACAT com al formulari normalitzat de sol·licitud.
· La realització dels espectacles s'ha de dur a terme dins de l'any natural de concessió de la subvenció.
· La quantia subvencionable es calcula en funció de les taules de suport econòmic fixades pel Departament de Cultura i les diputacions (per als municipis de la seva demarcació) per a les activitats sol·licitades a través de Programa.cat.
Aquestes taules podran variar trimestralment en funció de les subvencions atorgades en el trimestre anterior i de les disponibilitats pressupostàries.
· El procediment de concessió de les subvencions es tramita d'acord amb el règim de concurrència no competitiva.
· L'òrgan instructor, que és l'administrador o administradora de l'OSIC, elabora la proposta de resolució de cadascuna de les sol·licituds a mesura que la Direcció General de Creació, Acció Territorial i Biblioteques —o la direcció general que la substitueixi— valida la programació de l'entitat sol·licitant a l'aplicació Programa.cat, per ordre estricte de la data de realització dels espectacles professionals, en funció del compliment dels requisits de participació i d'acord amb la disponibilitat pressupostària.
a) Formalització de la sol·licitud de subvenció dins del termini de presentació establert a la convocatòria.
b) L'Administrador o administradora de l'OSIC resol sobre la inadmissió o el desistiment de les sol·licituds.
La resolució d'inadmissió o desistiment s'ha de notificar individualment a les persones interessades.
c) El Consell d'Administració de l'OSIC resol sobre la concessió o denegació de les subvencions, a través d'un acord que s'ha de dictar en el termini de quatre mesos a comptar des de la presentació de la sol·licitud.
d) Transcorregut el termini màxim de 4 mesos sense que s'hagi dictat i notificat l'acord resolutori, les persones sol·licitants poden entendre desestimades les seves sol·licituds per silenci administratiu.
Les entitats beneficiàries han d'acreditar la part de la despesa per a la contractació dels espectacles corresponents no assumida per l'OSIC.
L'altra part de la despesa es justifica amb l'expedient de contractació dels espectacles que hagi dut a terme l'OSIC.
Els ajuntaments i les entitats públiques beneficiàries subjectes a Intervenció han de presentar, com a modalitat de justificació, el compte justificatiu amb certificat de la intervenció (base general 17.1.b).
La resta d'entitats beneficiàries han de justificar l'activitat subvencionada amb la modalitat de compte justificatiu amb aportació de justificants de despesa (base general 17.1.a)
En el cas que les programacions o actuacions no estiguin organitzades directament per l'ens local i que es considerin part de la programació municipal, s'ha d'aportar el conveni de col·laboració o el document de compromís amb l'entitat, on consti el suport i/o finançament municipal a l'activitat de difusió artística.
Contacte OSIC: Jordi Llobet Domènech, responsable de l'Àrea de Justificació i Control de l'Oficina de Suport a la Iniciativa Cultural (93 554 73 43)
Les persones beneficiàries de les subvencions han de complir, a més de les obligacions que preveu la base general 18, les obligacions següents:
a) Incloure el logotip del Departament de Cultura i l'expressió "amb el suport del Departament de Cultura" en tots els elements de difusió de l'activitat subvencionada, si es duen a terme amb posterioritat a la concessió de la subvenció.
Així mateix, cal incloure el logotip de la diputació corresponent a la província del municipi.
Els elements d'identificació visual que cal utilitzar estan disponibles a la pàgina web del Departament de Cultura i de les diferents diputacions.
b) Un cop feta l'activitat, informar sobre el nombre d'espectadors i altres dades exigides a l' aplicació del Programa d'indicadors culturals per a l'entorn municipal (PICEM).
c) Comunicar qualsevol modificació del cost de l'espectacle tancat al catàleg d'espectacles Programa.cat a la Direcció General de Creació, Acció Territorial i Biblioteques o a la direcció general que la substitueixi, amb caràcter previ a la facturació de l'espectacle per part de la companyia.
d) En el cas que l'espectacle es remuneri en funció de taquilla o mitjançant una fórmula mixta d'acord amb la base 5.1, cal que l'entitat beneficiària presenti a la Direcció General de Creació, Acció Territorial i Biblioteques o a la direcció general que la substitueixi, dins els 30 dies següents a l'actuació, un certificat que acrediti l'import total de l'activitat, d'acord amb la recaptació.
Quan l'import del suport econòmic a una activitat s'hagi publicat a l'aplicació informàtica de Programa.cat, l'ens local o l'ens públic vinculat o dependent té l'obligació de comunicar per escrit, mitjançant un correu a la bústia de la Subdirecció General de Promoció Cultural, i amb còpia a la companyia/formació/intèrpret que correspongui, qualsevol canvi que es produeixi en relació a l'activitat subvencionada (canvis de data, d'espai, d'import del caixet, d'espectacle, del preu de l'entrada, etc.) amb caràcter previ a la facturació de l'espectacle per part de la companyia/formació/intèrpret.
Si l'ens local o l'ens públic vinculat o dependent no comunica correctament l'anul·lació de l'activitat o la disminució de l'import del caixet a la Subdirecció General de Promoció Cultural, l'OSIC iniciarà un procediment de revocació de la subvenció a l'ens local, i li reclamarà els imports no executats.
Si l'ens local o l'ens públic vinculat o dependent ha comunicat correctament aquest canvi a la Subdirecció General de Promoció Cultural però la modificació no s'ha registrat correctament a l'aplicació informàtica de Programa.cat, l'OSIC iniciarà un procediment de revocació de la subvenció a l'ens local, però reclamarà els imports no executats a la companyia, formació o intèrpret.
Si l'ens local necessita algun aclariment sobre aquesta convocatòria de subvencions, es pot adreçar a l'OSIC mitjançant el telèfon 93-554 73 11 o la bústia [EMAIL].
Des de l'Oficina de Suport a la Iniciativa Cultural només es tramita la concessió de les subvencions a les activitats amb suport de Programa.cat que el personal de la Direcció General de Creació, Acció Territorial i Biblioteques proposa.
Per dubtes sobre la programació d'espectacles i concerts o per informar-se sobre el suport de les administracions implicades en el sistema d'ajuts Programa.cat, consulteu el portal de Programa.cat.
També us podeu posar en contacte amb: